gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl pt gl gl pt es gl gl gl gl gl gl gl gl gl gl gl de en sv fr de de it gl gl gl gl gl gl gl gl es gl es pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - "É necesario ese labor básico: explicarlle á xente a importancia de decidir por si mesma"
Luns, segunda feira, 26 de setembro de 2022
Charo Lopes, Plataforma Causa Galiza
A rede Causa Galiza convoca para este domingo unha manifestación baixo o lema "Sobre nós, decidirmos nós. Soberanía é democracia".
A plataforma Causa Galiza convocou para este domingo 6 de Nadal en Compostela unha manifestación baixo o lema Sobre nós, decidirmos nós. Soberanía é democracia. A cita reivindicativa, que se organiza por terceiro ano, vai incluír un xantar popular e un concerto, e acompáñase dunha campaña informativa por todo o país. Falamos con Charo Lopes, en representación da Portavocía de Causa Galiza.
"Sobre nós, decidirmos nós. Soberanía é democracia" é o lema este ano. Algún matiz especial na reivindicación da convocatoria neste 2009?
O lema é novo pero as reivindicacións básicas mantéñense. Eu centraríame na importancia desa segunda frase: "Soberanía é democracia". Non é unha conxunción, senón que subliñamos o verbo. Significa a vontade de cuestionarmos o status quo do Estado español, de chamar a atención sobre o uso rimbombante co que a miúdo o goberno español bota man da palabra "democracia" para paradoxalmente negar dereitos, negar o dereito da xente a decidir. É importante lembralo nesta data, recordando que unha Constitución que nega ese dereito de autodeterminación amosa o seu carácter antidemocrático.
Van máis de dous anos desde que botou a andar a plataforma Causa Galiza, que froitos deu até o de agora?
Hai que lembrar que a plataforma naceu nun escenario onde a vista estaba posta na posíbel reforma estatutaria en proceso. Daquela o urxente era crear unha masa social que contrarrestara o camiño polo que ía o debate en termos de dependencia do Estado español. O obxectivo era por iso mobilizar a sociedade sobre a consciencia de que o realmente democrático é a capacidade de poder participar en termos de igualdade e ter dereito como pobo a decidir. A situación cambiou, pero vimos necesario seguir aí, na reclamación dun dereito que se está conculcando. A estratexia de traballo é laxa, mais tamén ten que ver coas características dunha organización moi aberta.
De momento Causa Galiza só se activou en xullo e decembro para mobilizacións concretas. Entendemos que estades nun punto de inflexión cara a unha actividade máis ambiciosa?
Agora estamos reimpulsando o proxecto con máis forza. Elaboramos material cunha vocación didáctica, referido á Constitución e respondendo a preguntas frecuentes sobre o dereito de autodeterminación. A partir de aquí pensamos nunha campaña sostida no tempo. É un paso adiante e queremos estender a reivindicación por todo o país. Chegar a todo o tecido social e tomar contacto con todo tipo de organizacións e colectivos para poñer o debate en primeiro plano.
Ás portas do referendo do día 13 en Cataluña, unha enquisa revela aló unha inédita porcentaxe de apoio ao independentismo. Con todas as distancias e á luz deses referentes, como se lle explica aquí en Galiza á xente "da importancia de decidir por si mesma"?
Nós alegrámonos de que se estean dando eses pasos en Cataluña. Evidentemente é un contexto totalmente diferente e alí o dereito de autodeterminación e a independencia sempre estiveron máis explicitados e foron protagonistas con total normalidade. Aquí a psicoloxía colectiva móvese noutro concepto de si mesma, tinxida de complexos e autoodios. Con todo, o potencial e o debate que amosan contextos como de Cataluña ou o Quebec na historia recente ao fío da reivindicación do dereito de autodeterminación é moi importante. O imaxinario colectivo e nacional é en Galiza ben distinto. Pero xustamente por iso cremos que imos no camiño cunha boa estratexia: aquí é necesario este labor básico de explicación do que falamos. E niso traballa Causa Galiza.
E en que medida a fragmentación do movemento soberanista é obstáculo para o avance social das reivindicacións desta plataforma? Tan complicado é atopar puntos de encontro?
Nós pretendemos ser ese punto de encontro. A propia estrutura da plataforma pretende servir para aglutinar o maior número de persoas posíbel. As adhesións son ademais a título individual. Hai un convite explícito a debater e buscar os puntos básicos de encontro. Ademais, a campaña está pensada para abranguer o máximo de apoios, centrándonos mesmo en xente que nin sequera está integrada en correntes concretas. Causa Galiza será capaz de achegarse a xente dispersa pero que comparte esas inquedanzas básicas e comúns.
'Sobre nós, decidirmos nós. Soberanía é democracia'
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Charo Lópes (esquerda), con Bráulio Amaro e Bea Doldán na presentación de Causa Galiza en 2007
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto